फैंस बोले- ऑलवेज एवरग्रीन, आप बेटे से भी ज्यादा फिट हैं सर!
फैंस बोले- ऑलवेज एवरग्रीन, आप बॉडी बेटे से भी ज्यादा फिट हैं सर! 
अनिल कपूर ने सोशल मीडिया पर वर्कआउट करते हुए वीडियो और फोटो शेयर की है। वीडियो में 66 साल के अनिल ऑक्सीजन मास्क लगाकर वर्कआउट करते नजर आ रहे हैं। इस वीडियो में अनिल कपूर ट्रेडमिल पर ऑक्सीजन मास्क लगाकर दौड़ रहे हैं। उन्होंने फाइटर मोड ऑन लिखकर ये वीडियो शेयर किया है।
फैंस ने की अनिल की एनर्जी की तारीफ 
इस वीडियो पर अनिल कपूर के फैंस उनकी फिटनेस और एनर्जी की तारीफ कर रही हैं। एक यूजर ने वीडियो पर कमेंट किया- आपकी बॉडी के स्टैट्स आपके बेटे से भी बेहतर होंगे सर!
वहीं एक यूजर ने लिखा- आप इतने यंग लगते हैं कि लोग आपकी मेहनत नहीं देख पाते, हमें लगता है आपके लिए तो ये आसान है लेकिन आपने भी मास्क लगाया है। किसी ने वीडियो पर कमेंट किया- ऑलवेज एवरग्रीन!
वहीं कुछ लोगों ने अनिल कपूर के मास्क लगाने पर भी कमेंट किया। एक यूजर ने लिखा- अगर मास्क की जरूरत पड़ रही है तो दौड़ क्यों रहे हो ?
फिटनेस रूटीन की शुरुआत नींद से होती है- अनिल कपूर 
अनिल कपूर सोशल मीडिया पर अक्सर फिटनेस से जुड़े वीडियो शेयर करते हैं। पिछले साल एक वीडियो में अनिल ने डिटेल में अपनी फिटनेस रूटीन शेयर की थी।
इस वीडियो में उन्होंने बताया कि उनकी फिटनेस रूटीन की शुरुआत सुबह से नहीं बल्कि रात से होती है। वो रोजाना करीब सात घंटे की नींद लेते हैं।
डार्ट गेम खेलकर शुरू होता है दिन, ट्रेनर जो बोलते हैं करता हूं- अनिल 
अनिल ने बताया कि वो अपने दिन की शुरुआत डार्ट के गेम से करते हैं। इससे उनका फोकस और कंसंट्रेशन इम्प्रूव होता है। उन्होंने बताया कि उनके लिए फिटनेस का मतलब अपने बारे में अच्छा महसूस करना है। अनिल बोले- मैं अपने रूटीन को वर्कआउट से बैलेंस करने की कोशिश करता हूं।
मैं फिट रहने की कोशिश करता हूं ताकि कैमरा फेस कर सकूं। मेरे ट्रेनर मार्क मेरे लिए प्लान बनाते हैं और मैं बिल्कुल वैसा ही करता हूं जैसा वो कहते हैं।
अनिल ने आगे कहा- एक्सरसाइज तो जरूरी है ही। उससे ज्यादा जरूरी है सही तरीके से खाना खाना। खाना स्वाद के लिए नहीं, ताकत और स्टैमिना के लिए खाना चाहिए।
आखिरी बार अनिल कपूर राज मेहता की फिल्म ‘जुगजुग जीयो’ में नीतू कपूर के साथ दिखे थे। जल्द ही अनिल कपूर संदीप रेड्डी वंगा की फिल्म ‘एनिमल’ में रणबीर कपूर, रश्मिका मंदाना और बॉबी देओल के साथ नजर आएंगे।